АҞӘА, цәыббра 27 - Sputnik. Аҟәа ахақәиҭтәразы аԥсуа ар имҩаԥыргаз аоперациа хацыркхеит 1993 шықәса цәыббра 16 рзы, амза 27 рзы ақалақь ақырҭуа мпыҵахалаҩцәа рҟынтә ахы иақәиҭтәын.
Цәыббра 16 рзы иалагеит Аҟәа ахақәиҭтәразы ихадараз ажәылара. Уи мҩаԥысуан абарҭ ахырхарҭақәа рҟынтә: Ачадарантәи, Аҩадахьала, нас Алашарбага аҳаблаҟынтә.
Ажәылара иалахәын амотохысратә бригадақәа ҩба, актәи агәыԥ ишиашоу Гәымсҭа аӡиас ала иааиуан, аплацдарм нкыланы.
Цәыббрамзатәи аоперациа иалахәын иара убас хә-баталионк злахәыз аҩбатәи абригада архәҭа, баталионцыԥхьаӡа 300-ҩык алан, насгьы Гагратәи агарнизон аҟынтә ҩ-баталионк.
Аҳҭнықалақь ахақәиҭтәра иалахәын арезервтә полкгьы, абасала гәымсҭатәи ахырхарҭала иааидкыланы ԥшь-нызқьҩык рҟынӡа аибашьцәа рҽеизыргеит.
Цәыббра 16, асааҭ 13:00 рзы аԥсуа еибашьцәа ҵаҟатәи Гәымсҭатәи ацҳала аӡиас ирит, иара уи аамҭазы ашьхала Аҟәа алаларазы аҽазыҟаҵарақәа мҩаԥысуан.
Цәыббра 17 рзы аԥсуа ар ақалақь агәахьы узгоз, астратегиатә ҵакы змаз амҩақәа рахь икылсит, иагьыркит. Ашьхала ақалақь иалалоз архәҭақәа ржәылара еиҳа-еиҳа идырҿион, урҭ рыхәҭак актәи афланг иатәыз аибашьцәа ирыцлеит. Аԥсуаа рнапаҿы иааргеит аҳаракырақәа – Шрома, Каман, Цугуровка, Ахалшени уҳәа егьырҭгьы.
Цәыббра 19 рзы Ачадара иҟаз, аӷа дахьтәаз уаанӡатәи аҩнуҵҟатәи архәҭақәа рполк аштаб ахыбра ааныркылеит.
Цәыббра 20-21 рзы Аԥсуа ар аганқәа зегь рыла Аҟәа иакәшеит, амацәаз иҭаркит. Ажәылара қәҿиарала ицон. Мрагыларатәи афронт аибашьцәа Кәыдры аӡиас аҟынӡа иааит, аӷа иҽызлаирӷәӷәашаз амчқәа злааиуаз аҳаирбаӷәазагьы иалахысуан.
Цәыббра 22 рзы ақырҭқәа мшынла ацхыраара роурц рҽазыршәеит, аха аԥсуаа уи аҩыза алшара рырымҭеит. Абасала аӷа бџьарлоума, уаалоума имчқәа еизирҳартә дзыҟамлеит.
Цәыббра 24 рзы аԥсуа аруаа ақалақь аҿы аплацдарм ҿыцқәа ааныркылеит, аӷа дхьаҵуан, ацәыӡ дуқәа иманы, амҩан анхарҭақәа зегьы еилаԥыххаауа.
Цәыббра 25 рзы Аԥсны абираҟ аихамҩатә вокзал ахыбра иахашәыршәыруан, ахы иақәиҭтәын Аҟәатәи ашьхагьы (Самаҭаа рхәы).
1993 шықәса, цәыббра 27 рзы аԥсуа еибашьцәа ақалақь агәы иалалеит, асааҭ 15:30 рзы Аԥсны Аҳәынҭқарра абираҟ Совмин ахыбра иахашәыршәыруан, аҳҭнықалақь ахы иақәиҭтәын.
Аҟәа ахақәиҭтәратә операциа напхгара арҭон атәылахьчара аминистр, аинрал-маиор Султан Сосналиеви Аԥсны Арбџьармчқәа рыштаб хада аиҳабы, аинрал-маиор Сергеи Дбари.
Ақырҭуа мпыҵахалаҩцәа рҟынтә Аҟәа ахақәиҭтәразы 12 мшы имҩаԥысуаз ажәыларатә операциа иалагӡаны жәаҩа нызқьҩык зхыԥхьаӡара наӡоз, бџьарлеи кәылӡтәы техникалеи ӷәӷәала еибыҭаз аӷа ҳаииааит.
АҞӘА, жьҭаара 29 - Sputnik. Иҳаҩсыз уахыки-ҽнаки рыла COVID-19 зцәа иалоу реилкааразы атестқәа 427 ҟаҵан, урҭ рахьтә акоронавирус аарԥшын 68 тест рҟны ҳәа аанацҳауеит Ауааԥсыра COVID-19 рацәыхьчаразы аоперативтә штаб.
Аоперштаб иара убас иаанацҳаит жьҭаара 29 рзы Гәдоуҭатәи агоспиталь аҿы лыԥсҭазаара дшалҵыз 1976 шықәсазы ииз апациент. Лара ахәышәтәырҭа дҭашәеит жьҭаарамза 13, лыԥсыԥ лагаҩагара акыр илцәыцәгьаны, ҩганктәи агәыҵәкра лыманы. Иақәнагаз атерапиа шлзымҩаԥыргозгьы, жьҭаара 29 рзы лдунеи лыԥсахит.
Жьҭаара 29 рзы рзы иԥсыԥ лагаҩагара акыр ицәыцәгьаны, ҩганктәи агәыҵәкра иманы аҟәатәи амобильә госпиталь аҟны ишьҭаз апациент иԥсҭазаара далҵит, иақәнагаз атерапиа шизымҩаԥыргозгьы.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 135-ҩык ауааԥсыра, урҭ рахьтә 113-ҩык акоронавирус адиагноз рзышьақәырӷәӷәоуп, рҭагылазаашьа бааԥсуп 29-ҩык, ибжьаратәуп - 36-ҩык, илҩаауп 13-ҩык апациентцәа. Гәдоуҭатәи агоспиталь иҭашәеит 11-ҩык ачымазцәа.
Аҟәа асасааирҭа "Аиҭар" ашҭаҿы иаадыртыз амобилтә госпиталь аҟны ишьҭоуп акоронавирус зыдбалоу 55-ҩык апациентцәа. 51-ҩык рҭагылазаашьа бжьаратәуп ҳәа иԥхьаӡоуп, ԥшьҩык рҭагылазаашьа бааԥсуп.
Ауааԥсыра COVID-19 рацәыхьчаразы аоперативтә штаб ажәлар рахь ааԥхьара ҟанаҵоит ачымазара ҿкы рымкырц азы иахәҭоу аԥҟарақәа зегьы ирықәныҟәаларц.
Акоронавирус иазку ажәабжьқәа зегьы шәрыԥхьар ҟалоит абра>>
"Аҭагылазаашьа араион аҿы ицәгьоуп, 200-ҩык иреиҳауп ачымазара змоу. Ахәышәтәырҭаҿы ишьҭоуп 17-ҩык. Ачымазара аҩны изхызго зегьы ргәабзиара шыҟоу ҳазҵаауеит, иҳамоу алшарала ацхыраара раҳҭоит. Иааиуа амчыбжь азы иаартхоит астационар ҳасабла ачымазара змоу рзы 30-ҩык рҭыԥ. Уи анаҩсгьы иҳамоуп акомпиутертә томограф. Иара икоммерциатәуп, аха уажәы аиҿцәажәарақәа имҩаԥаҳгоит, уи иаалкау атәылауаа рзы хәыда ԥсадахарцаз. Мызкы 100-ҩык рҟынӡа ачымазаҩцәа ргәаҭаразы алшара шыҟало агәра ҳгоит. Уахь иаҵанакуеит зылшарақәа ԥку, насгьы зҭагылазаашьа уадаҩу аҭаацәарақәа рҟынтә ауаа. Иара уи адагьы, Гагратәи амедицинатә коллеџь аҟны аҵара зҵо 30-ҩык астудентцәа ахәышәтәырҭаҿы аҳақьымцәа ацхыраара рырҭалоит. Ахәышәтәырҭа хәшәыла еиқәыршәаразы иҟан ауадаҩрақәа, аха урҭ рҽеиуп. Ҳхатә мчқәа рыла иԥшаахаз маҷым, аха аҳәынҭқаррагьы ацхыраара ҟанаҵеит",- еиҭеиҳәеит Барцыц.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.
Иара убас шәаԥхьар ҟалоит: